તાજેતરમાં જ કોઈએ રાઈટ ટુ ઇન્ફોર્મેશન નીચે સરકારમાં અરજી કરીને પૂછ્યું કે સરકારી કર્મચારી કે અધિકારીને ‘સાહેબ’ કહેવું ફરજીયાત છે કે નહિ? તો જવાબ મળ્યો કે સરકાર તરફથી પગાર મેળવતા તમામ સરકારી કર્મચારી કે અધિકારી પ્રજાના સેવક ગણાય એટલે એમને સાહેબ કહેવું ફરજીયાત નથી. અમેરિકામાં એવું જ છે, તમે તમારા બોસને સ્મિથ કે એન્ડ્રુ કહીને બોલાવી શકો. અમેરિકાનાં પ્રેસિડેન્ટને બરાક કહી શકાય. આપણે ત્યાં એ હિસાબે કોઈ અધિકારીનું નામ મગનલાલ હોય તો તમે એમને સીધું જ ‘મગનલાલ આપડું ટેન્ડર પાસ કરજો’ એવું કહી શકો, ઓફકોર્સ તમારા પોતાના જોખમે.